Dôvodová správa
A. Všeobecná časť
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín v znení neskorších predpisov vypracovalo Ministerstvo pôdohospodárstva a rozvoja vidieka Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.
 Vypracovanie navrhovaného nariadenia vlády vyplýva z potreby aproximácie legislatívy Európskej únie v oblasti registrácie odrôd do právneho poriadku Slovenskej republiky.
Predkladaným návrhom nariadenia vlády sa do právneho poriadku Slovenskej republiky preberá článok 1 a 2 vykonávacej smernice Komisie 2013/57/EÚ z 20. novembra 2013, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúcich sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín.
Registrácia odrôd pestovaných rastlín v Štátnej odrodovej knihe je predpokladom ich zápisu do Spoločného katalógu odrôd poľnohospodárskych rastlinných druhov a Spoločného katalógu odrôd druhov zelenín a následne je predpokladom na uvádzanie odrôd pestovaných rastlín na trh a ich uplatnenie v poľnohospodárskej praxi.
 Navrhované nariadenie vlády je v súlade s Ústavou Slovenskej republiky, so zákonom č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh v znení neskorších predpisov, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná, ako aj s právnymi aktmi Európskej únie.
Ministerstvo financií Slovenskej republiky vzalo na vedomie, že navrhované nariadenie vlády nemá vplyv na rozpočet verejnej správy.

Doložka zlučiteľnosti
právneho predpisu s právom Európskej únie 
1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín v znení neskorších predpisov 
3.	Problematika návrhu právneho predpisu:
a)	je upravená v práve Európskej únie
-	primárnom
Zmluva o fungovaní Európskej únie – Hlava II – Voľný pohyb tovaru (čl. 28 až 37) 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
 2.	nelegislatívne akty
Vykonávacia smernica Komisie 2013/57/EÚ z 20. novembra 2013, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúcich sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín ( Ú. v. EÚ L 321, 21. 11. 2013). 	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
1. Smernica Komisie 2003/90/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach a minimálnych podmienok na skúšanie určitých odrôd poľnohospodárskych rastlinných druhov (Mimoriadne vydanie Ú. v. EÚ, kap. 3/zv. 40) v platnom znení.
2. Smernica Komisie 2003/91/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín (Mimoriadne vydanie Ú. v. EÚ, kap. 3/zv. 40) v platnom znení.
3. Smernica Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (Mimoriadne vydanie Ú. v. EÚ, kap. 3/zv. 36) v platnom znení. 
4. Smernica Rady 2002/55/ES z 13. júna 2002 o obchodovaní s osivom zelenín (Mimoriadne vydanie Ú. v. EÚ, kap. 3/zv. 36) v platnom znení.	
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
Vykonávacia smernica Komisie 2013/57/EÚ z 20. novembra 2013, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúcich sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín má byť prebratá do 30. júna 2014. 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
	31. máj 2014 
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
V oblasti, ktorú upravuje toto nariadenie vlády, nebolo proti Slovenskej republike začaté konanie o porušení podľa čl. 258 až 260 Zmluvy o fungovaní Európskej únie. 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
-	 Nariadenie vlády Slovenskej republiky č. 50/2007 Z. z. o registrácii odrôd pestovaných rastlín
-	 Nariadenie vlády Slovenskej republiky č. 315/2007 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín
-	 Nariadenie vlády Slovenskej republiky č. 491/2007 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín 
-	 Nariadenie vlády Slovenskej republiky č. 470/2008 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín 
-	 Nariadenie vlády Slovenskej republiky č. 565/2009 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín
-	 Nariadenie vlády Slovenskej republiky č. 489/2010 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín
-	 Nariadenie vlády Slovenskej republiky č. 436/2011 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín
-	 Nariadenie vlády Slovenskej republiky č. 219/2012 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín 
-	 Nariadenie vlády Slovenskej republiky č. 394/2013 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín 
-	 Nariadenie vlády Slovenskej republiky č. 22/2014 Z. z., ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín. 
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov
A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2007 Z. z. o registrácii odrôd pestovaných rastlín v znení neskorších predpisov 
Termín začatia a ukončenia PPK: - - -
A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
 
A.4. Alternatívne riešenia

A.5. Stanovisko gestorov
Gestori doložky vybraných vplyvov k nej nemali v rámci medzirezortného pripomienkového konania pripomienky. Ministerstvo financií Slovenskej republiky vo svojom stanovisku uviedlo, že berie na vedomie, že navrhované nariadenie vlády nemá vplyv na rozpočet verejnej správy.

B. Osobitná časť
K čl. I 
K bodu 1  
V nadväznosti na prílohy vykonávacej smernice Komisie 2013/57/EÚ sa v prílohe č. 3 nariadenia vlády Slovenskej republiky č. 50/2007 Z. z. o registrácii odrôd pestovaných rastlín v znení neskorších predpisov „POŽIADAVKY NA VYKONÁVANIE ODRODOVÝCH SKÚŠOK“ časti A POĽNÉ PLODINY A ZELENINY aktualizujú protokoly na stanovenie odlišnosti, vyrovnanosti a stálosti Úradu spoločenstva pre odrody rastlín a metodiky na stanovenie odlišnosti, vyrovnanosti a stálosti Medzinárodnej únie na ochranu práv nových odrôd rastlín, uvádzaných druhov poľnohospodárskych plodín.
 V prílohách vykonávacej smernice Komisie 2013/57/EÚ sú nesprávne uvedené slovenské botanické názvy niektorých druhov poľných plodín a zelenín, preto sa v prílohe č. 3 časti POĽNÉ PLODINY A ZELENINY v prvom bode navrhuje uviesť ich správny botanický názov takto:
a) poľné plodiny
•	„Festuca trachyphylla (Hack.) Krajina - Kostrava ovčia pravá”, sa navrhuje uviesť správny názov „kostrava drsnolistá“,
•	„Pisum sativum L. – Hrach siaty peluška”, sa navrhuje uviesť správny názov „hrach siaty“,
•	„Avena sativa L. (vrátane A. byzantina K. Koch) – Ovos a červený ovos”, sa navrhuje uviesť správny názov „ovos siaty”, 
•	„Oryza sativa L. - Ryža“, sa navrhuje uviesť správny názov „ryža siata”, 
•	„xTriticosecale Wittm. ex A. Camus - Hybridy vzniknuté krížením druhu rodu Triticum s druhom rodu Secale“, sa navrhuje uviesť správny názov „tritikale”. 
V prílohe č. 3 časti A POĽNÉ PLODINY A ZELENINY v druhom bode sa navrhuje uviesť ich správny botanický názov takto:
a) poľné plodiny
•	„xFestulolium Asch. et Graebn. - Hybridy vzniknuté krížením druhu rodu Festuca s druhom rodu Lolium“, sa navrhuje uviesť správny názov „kostravovec”,
b) zeleniny
•	„Cichorium intybus L. - Čakanka obyčajná siata listová“, sa navrhuje uviesť správny názov „čakanka obyčajná siata listnatá (šalátová)”. 
	V slovenskom preklade časti B prílohy I. vykonávacej smernice Komisie 2013/57/EÚ je uvedený slovenský botanický názov zeleninového druhu Reďkev siata pravá (reďkovka), chýba tam ešte jeden slovenský botanický názov tohto druhu, a to reďkev siata čierna. V anglickom origináli vykonávacej smernice Komisie 2013/57/EÚ je uvedené Radish, Black radish. Preto sa v prílohe č. 3 časti A POĽNÉ PLODINY A ZELENINY v prvom bode navrhuje doplniť chýbajúci botanický názov druhu takto:
 b) zeleniny
•	„Raphanus sativus L. - reďkev siata pravá (reďkovka), reďkev siata čierna“. 
K bodu 2 
V prílohe č. 4 ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE sa dopĺňa vykonávacia smernica Komisie 2013/57/EÚ z 20. novembra 2013, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúcich sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín (Ú. v. EÚ L 312, 21. 11. 2013).
K čl. II
Účinnosť nariadenia vlády sa v zmysle legislatívy Európskej únie navrhuje 
od 1. júla 2014.